**Народно читалище „Светлина 1924“, с. Пролеша, общ. Божурище**

**ОТЧЕТ**

За работата на НЧ „Светлина 1924“ за 2022 г.

**Месец януари:**

**21 януари** - организирано и проведено честването на денят на родилната помощ „Бабин ден“. По традиция в читалището се събраха много жени от с. Пролеша, прави се ритуалът „бабуване“, всяка дама носи собствено производство кулинарни изкушения и с веселба и песни протича Бабин ден.

**Месец февруари:**

**19 февруари** - Отбелязване годишнината от гибелта на Апостола на свободата Васил Левски – беше *организиран онлайн конкурс за деца в две категории – Ес, Презентация и рисунка на тема „Живота и делото на Апостола на свободата Васил Левски“;*

**Месец март:**

**3 март** – Организация и отбелязване на Националният празник на Р България – рецитал на деца от с. Пролеша и слово за Плевенската епопея.

**6 март** - „Ората копата“ – съвместно с Кметство Пролеша отбелязахме Сирни заговезни или Ората копата, организиране на запалването на обреден огън в центъра на село Пролеша;

**Месец април:**

**16 април** Лазаровден – организиране на момичета и девойки от с. Пролеша за обичая Лазаруване, подготовка на облекло за лазарките, подготовка на изпълнения и наричания и провеждане на репетиции, както и съпровождане на групите лазарки, които да обиколят домовете на пролешани;

**21 април** Велики четвъртък – традиционно боядисване на яйца в читалището от децата. Събраните яйца от лазарките се боядисват и изписват от децата в читалището на този ден;

**24 април** - Великден – организиране на тържество в двора на читалището с конкурси за най-здраво яйце, най-красиво яйце и най-вкусен козунак. Участие взеха много деца, имаше съревнование за най-здраво яйде, най-красиво яйце, а дамите се похвалиха с вкусни козунаци;

**Месец май:**

**24 май –** читалището организира отбелязване наДен на светите братя Кирил и Методий, на българската азбука, просвета и култура и на славянската книжовност. Участие взеха деца от Театрална трупа към читалището, д-р Божкова. Бяха поканени бивши и настоящи учители от с. Пролеша и община Божурище.

**28 май** - С домакинството на ТК „Животвор“ в НЧ „Светлина 1924“ се проведе втори фолклорен танцов семинар с участието на други клубове за народни танци и гост хореограф.

**Месец юни:**

**1 юни** – Международен ден на детето – НЧ „Светлина 1924“ организира празник за децата като поканихме аниматори, които да направят празника на децата още по-забавен, весел и незабравим. Празника премина в двора на читалището с много игри и забавления. За по-големите момичета и момчета бе организирана «Арт работилница», където сами можеха да си нарисуват тениски.

**13 юни** – св. Дух и празник на с. Пролеша. Участие в празника взеха самодейните състави от читалището – ТК „Животвор“ и Дамска певческа група за автентичен фолклор.

**24 юни** – Еньовден – организиран бе поход до Пролешка могила и бране на лековити билки. Организирано бе и закачане на лековити билки по порти из селото за здраве.

**Месец юли:**

**На 26 юли** се проведе Арт работилница за деца, на която децата бяха запознати с техника Декупаж и я използваха, за да направят от ненужни консервени кутии и стъклени бутилки нещо красиво и интересно.

**Месец август:**

Започна подготовката за VI-ти Фолклорен фестижал „Окни, па тропни“ – изпращане на покани, изработка на рекламни материали и грамоти, както и друга административна и техническа организация, координация и записване на участниците.

**27 август** – Празник на плодородието на с. Пролеша – организиран бе конкурс за най-красиво аранжирани плодове и зеленчуци, за най голям плод и зеленчук, осигуряване на награди за победителите, покани към участници, събиране на средства чрез организиране на базар за представените продукти.

**Месец септември**:

**10 септември** – Провеждане на 6-ти фолклорен фестивал „Окни па тропни“ и откриване на центъра на с. Пролеша. Участие във фестивала взеха 20 групи/над 250 участници, състави и самостоятелни изпълнители; Водещ на събитието бе Анета Вълканова, официални гости бяха поканени самодейните състави на НЧ „Арсени Костенцев 1980“ с. Изгрев, обл. Благоевград.

**Месец октомври:**

От м. октомври стартира провеждането на Работилница за приложни изкуства за деца, която се провежда всеки вторник от 18.30 ч., не се заплаща такси, а децата много се забавляват и научават много нови неща.

**Месец ноември:**

**1 ноември** – Ден на народните будители – организация и провеждане на тържество с участие на деца от Театрална трупа и д-р Божкова, прожекция на филм за народните будители, организирана бе игра с децата – „Кои са народните будители“.

**Месец декември:**

**18 декември –** Организиран и проведен Коледен концерт с участието на самодейни състави от читалището, от НЧ „В. Левски 1923“ с. Хераково, самостоятелни изпълнители, ТК Пъстра китка гр. Банкя.

Организиран беше и благотворителен базар с цел събиране на средства за закупуване на Интерактивен под – игра.

**25 декември** - По традиция бяха организирани и подготвени момчета от с. Пролеша за обичая Коледуване. Проведени бяха предварителни репетиции, осигурено бе облекло за участващите момчета.

**26 декември** - НЧ „Светлина 1924“ съвместно с Кметство Пролеша организираха весело посрещане на Дядо Коледа с много игри, песни и танци. Подаръците за децата бяха осигурени от фирма „България рент пропърти“.

**Библиотеката** при НЧ „Светлина-1924“ разполага с над 6149 бр. тома художествена литература, научна литература , ученическа и детско-юношеска литература. През 2022 г. се закупиха 57 бр. нови книги за попълване на библиотечния фонд. През ваканциите броя на читателите се увеличава. През изминалата година библиотеката е посетена от 55 читатели. За домашно четене са раздадени 223 книги.

Други дейности през 2022 г.:

* Възстановена фото изложба в читалището – предпазване на изложените снимки;
* Ремонт на козирка на задната част на сградата;
* Закупуване на аксесоари към носии за ТК Животвор;
* Подготвен и издаден бр.21 на вестник Пролешка светлина;

**…………………………..**

**Десислава Миланова**

**Председател на**

**НЧ „Светлина 1924“**

**с. Пролеша**